system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Mircea Ciobanu.
assistant
Mircea Ciobanu () a fost un poet, prozator, editor, traducător și eseist român.

Este cunoscut mai ales pentru cele două volume de interviuri cu Regele Mihai I al României (o carte mult reeditată de diverse edituri la începutul anilor '90, reunite mai târziu într-un singur volum de Editura Humanitas); cartea oferă cea mai completă imagine a gândirii politice și personale a Regelui, până azi.

Biografie

Este fiul Mariei (n. Răportaru) și al lui Gheorghe Sandu, constructor. După absolvirea Liceului „Dimitrie Cantemir” din București, face studii de filologie slavă la Iași (1959), terminate la București, în 1964. Devine redactor la Agerpres (1965-1966), apoi la Editura pentru literatură (1967-1969), la Editura Eminescu și la Cartea Românească, încă de la înființarea acesteia, în 1970.

După 1989 este redactor-șef la Editura Eminescu, de aici trecând la o editură proprie, Vitruviu. În paralel, a fost purtătorul de cuvânt al Regelui Mihai I în România. A publicat în numeroase reviste poezii articole de critică literară și plastică. Traduce din literaturile rusă și greacă.

Debutează cu poezie în revista „Tribuna” (1959) și editorial cu volumul Imnuri pentru nesomnul cuvintelor, apărut în 1966, în care, așa cum a observat criticul literar Nicolae Manolescu, autorul este deja un poet format, nu un începător, precum cei mai mulți debutanți din colecția "Luceafărul" a  Editurii pentru Literatură.

I s-a remarcat de la început cultura poetică, manifestată în exersările pe diverse modele de mare poezie, printre care și modelul greu de urmat al lui Ion Barbu, pe care și-l asuma ca tehnică și viziune, dar cu note clare de originalitate.

Poetul refuză înscrierea tipologică, neacceptând să se revendice de la un maestru, însă barbismul este detectabil în unele dintre poemele sale. Evoluția poeziei lui Ciobanu tinde spre o viziune eterogenă opusă apolinismului geometric al lui Ion Barbu, vizibilă mai ales în volumul Patimile (1968). Critica a intrat în acel moment într-o criză de interpretare, poezia lui Ciobanu fiind considerată drept o pură incantație muzicală, nemaiurmând un sens anume.

Scrieri 
 Imnuri pentru nesomnul cuvintelor, E. P. L., București, 1966
 Patimile, Editura Tineretului, București, 1968
 Martorii, E. P. L., București, 1968
 Epistole I, E. P. L., București, 1968
 Cartea fiilor, Editura Cartea Românească, București, 1970, ediția a II-a la Editura Vitruviu, București, 1998
 Etica, Editura Albatros, București, 1971
 Armura lui Thomas si alte epistole, Editura Eminescu, București, 1971
 Martorii, ediția a II-a, complet revăzută, 1973
 Tăietorul de lemne, Editura Cartea Românească, București, 1974
 Cele ce sînt, Editura Eminescu, București, 1974
 Istorii, vol. I, Editura Eminescu, București, 1977, ediția a II-a, Editura Vitruviu, București, 1999 
 Istorii, vol. II, Editura Cartea Românească, București, 1978, ediția a II-a, Editura Vitruviu, București, 1999 
 Patimile, Editura Cartea Românească, București, 1979
 Istorii, vol. III, Editura Eminescu, București, 1981, ediția a II-a, Editura Vitruviu, București, 1999
 Versuri, Editura Eminescu, București, 1982
 Istorii, vol. IV, Editura Cartea Românească, București, 1983
 Vîntul Ahab, Editura Eminescu, București, 1984. 
 Marele scrib, Albatros, colecția "Cele mai frumoase poezii", București, 1985
 Istorii, vol. V, Editura Eminescu, București, 1986
 Martorii. Epistole. Tăietorii de lemne, Editura Minerva, București, 1988
 Viața lumii, Editura Cartea Românească, București, 1989
 Nimic fără Dumnezeu. Convorbiri cu Mihai I al României, Humanitas, București, 1992 - vol. I
 Nimic fără Dumnezeu. Noi convorbiri cu Mihai I al României, Humanitas, București, 1993 - vol. II
 Tînărul bogat (vol. VI din Istorii), Editura Cartea Românească, București, 1993 
 Poeme, Editura Princeps, Iași, 1994
 În fața neamului meu, Editura Princeps, Iași, 1995, ISBN 973-96865-2-4
 La capătul puterilor. Însemnări pe Cartea lui Iov, Editura Vitruviu, București, 1997
 Anul tăcerii, Editura Vitruviu, București, 1997
 Convorbiri cu Regele Mihai I al României, Humanitas, 2004, ediția a III-a, ISBN 978-973-50-2122-1 (reunește vol. I și vol. II)
 Convorbiri cu Mihai I al României, Humanitas, 2008, ediția a III-a, ISBN 978-973-50-2122-1 (reunește vol. I și vol. II)

Este prezent în:
 Streiflicht – Eine Auswahl zeitgenössischer rumänischer Lyrik (81 rumänische Autoren), - "Lumina piezișă", antologie bilingvă cuprinzând 81 de autori români în traducerea lui Christian W. Schenk, Dionysos Verlag 1994, ISBN 3980387119

Note

Bibliografie
 Eugen Simion, Scriitori români de azi, vol. I, Editura Cartea Româneascǎ, 1974 (ediția I), 1978 (ed. a doua, revăzută / augm.).
 Isabela Vasiliu-Scraba, MIRCEA CIOBANU - Poet din vremea lui Ahab, vezi http://asymetria-anticariat.blogspot.ro/2014/08/izabela-vasiliu-scraba-mircea-ciobanu.html  .
 Mircea Zaciu, Marian Papahagi, Aurel Sassu, Dicționarul scriitorilor români, A-C, Editura Fundației Culturale Române, fișă de Elena Tacciu (n. 1933, din 1991 în Israel), 1995 
 Cristina Cioabă, Identitate și disoluție: introducere în opera lui Mircea Ciobanu, București, Universitatea București, Facultatea de Litere, 2006. - 337 p. ; 30 cm. - Teza de doctorat, Ed. Muzeul Literaturii Romane, 2010. Coord. prof. univ. dr. Paul Cornea.
 Dan Culcer, Mircea Ciobanu, sacru și profan în Istorii, Serii și grupuri, Editura Cartea românească, București, 1981, pp. 194-204.Vezi https://fr.scribd.com/document/572280509/Dan-Culcer-Mircea-Ciobanu-Sacru-s-i-profan-i-n-Istorii, 1981

Nașteri în 1940
Decese în 1996
Editori români
Eseiști români
Poeți români din secolul al XX-lea
Romancieri români
Români cunoscuți sub pseudonimele folosite